20.12.2016. Ministru kabineta noteikumu Nr.812 pielikums Nr.72

**Norādījumi veidlapas „Finanšu aktīvi un pasīvi” (2-FAP) aizpildīšanai**

**1. Vispārīgie norādījumi**

1. Ceturkšņa veidlapu par finanšu aktīviem un pasīviem veido šādas iedaļas:

- „1. Finanšu aktīvi sadalījumā pa darījumu partneriem”;

- „2. Finanšu pasīvi sadalījumā pa darījumu partneriem”;

- „3. Pārskata ceturkšņa peļņas vai zaudējumu aprēķins”;

- „4. Operatīvā noma”;

- „5. Ārpusbilance”;

- „6. Aizņēmumi valūtu dalījumā”.

1. Visus rādītājus veidlapā uzrāda *euro* un veselos skaitļos.
2. Dati par katru ceturksni ir jāuzrāda tikai par pārskata ceturksni, nevis no gada sākuma.
3. Finanšu aktīvu un pasīvu atlikumi un darījumi jāsadala atbilstoši darījumu partneru piederībai konkrētam institucionālajam sektoram, ievērojot Eiropas kontu sistēmas EKS 2010 pamatprincipus, saskaņā ar [Eiropas Parlamenta un Padomes Regulu (ES) Nr. 549/2013 (2013. gada 21. maijs) „Par Eiropas nacionālo un reģionālo kontu sistēmu Eiropas Savienībā”.](https://estapiks.gov.lv/PartA/Lists/LegislativeActs/DispForm.aspx?ID=68782)
4. Institucionālo sektoru klasifikācija ir pieejama CSP mājaslapā (www.csp.gov.lv) izvēlnē (Noderīgi/ISK uzņēmumu saraksts/Institucionālo sektoru klasifikācija), kur ir ievietots arī Latvijas rezidentu saraksts atbilstoši institucionālajiem sektoriem. Ja darījuma partneris nav iekļauts sarakstā, tas nozīmē, ka tas ir attiecināms vai nu uz nefinanšu sabiedrību sektoru vai mājsaimniecību sektoru.
5. Veidlapā lietoto institucionālo sektoru definīcijas:

6.1. **„Rezidenti”** – visas institūcijas, tai skaitā ārvalstu, kas reģistrētas un darbojas Latvijas Republikā, un privātpersonas, kuru mājsaimniecības atrodas Latvijas Republikā un kuras neizbrauc ārpus Latvijas Republikas uz laiku, kas pārsniedz vienu gadu (izņēmums - studenti). Par rezidentiem uzskatāmas arī Latvijas Republikas diplomātiskās, konsulārās un citas pārstāvniecības ārvalstīs. Iestādes, kas atrodas ārzonu finanšu centros, tiek uzskatītas par to teritoriju rezidentiem, kurās šie centri atrodas.

6.2. **„Nerezidenti”** – visas institūcijas, kas reģistrētas ārvalstīs, un privātpersonas, kuru mājsaimniecības atrodas ārpus Latvijas Republikas vai kuras ieradušās Latvijas Republikā uz laiku, kas īsāks par vienu gadu (izņēmums - studenti). Par nerezidentiem uzskatāmas arī monetāro finanšu iestāžu ārvalstīs reģistrētās filiāles, ārvalstu diplomātiskās, konsulārās, starptautisko institūciju un citas pārstāvniecības Latvijas Republikā.

6.3. **„Centrālā valdība”** ietver valsts administratīvos departamentus un citas centrālās aģentūras, kuru kompetence parasti attiecas uz visu ekonomisko teritoriju, izņemot sociālās nodrošināšanas fondu administrēšanu. Apakšsektorā ietver arī centrālās valdības kontrolētas un finansētas kapitālsabiedrības. Rezidentu darījumu partneru apakšsektora „Centrālā valdība” saraksts pieejams CSP mājas lapā (skat. 5. punktu).

6.4. **„Vietējā valdība”** ietver publiskās pārvaldes veidus, kuru kompetence attiecas tikai uz ekonomiskās teritorijas vietējo daļu, izņemot sociālās nodrošināšanas fondu vietējās aģentūras. Apakšsektorā ietver arī pašvaldību kontrolētas un finansētas kapitālsabiedrības. Rezidentu darījumu partneru apakšsektora „Vietējā valdība” saraksts pieejams CSP mājaslapā (skat. 5. punktu).

6.5. **„Nefinanšu sabiedrības”** ietver institucionālas vienības, kuras ir neatkarīgas juridiskas personas un tirgus ražotāji, kuru galvenā darbība ir preču ražošana un nefinanšu pakalpojumu sniegšana. Apakšsektorā „Nefinanšu sabiedrības” rezidentu darījumu partneri klasificē tikai gadījumos, kad rezidenta darījuma partneris nav atrodams sarakstā CSP mājaslapā (skat. 5. punktu) un ja darījuma partneris ražo preces vai sniedz nefinanšu pakalpojumus nolūkā gūt peļņu vai citus augļus (nevis patēriņam/pašu vajadzībām). Latvijas Republikā par nefinanšu sabiedrībām uzskatāmas kapitālsabiedrības (akciju sabiedrības, sabiedrības ar ierobežotu atbildību), kā arī individuālie komersanti un zemnieku saimniecības, kuru darbība reģistrēta Latvijas Republikas Uzņēmumu reģistra komercreģistrā.

6.6. **„Finanšu sabiedrības"** ietver institucionālās vienības, kuras ir neatkarīgas juridiskas personas un tirgus ražotāji, kuru galvenā darbība ir finanšu pakalpojumu sniegšana. Šīs institucionālās vienības galvenokārt iesaistītas finanšu starpniecībā vai finanšu palīgdarbībās. Šajā sektorā iekļautas arī finanšu pakalpojumus sniedzošās institucionālās vienības, kuru lielākā daļa aktīvu vai saistību nav iesaistīti darījumos atklātos tirgos. Finanšu sabiedrības ietver centrālo banku, noguldījumus pieņemošas sabiedrības, naudas tirgus fondus, ieguldījumu fondus, citus finanšu starpniekus, finanšu palīgsabiedrības, piesaistošās finanšu sabiedrības un naudas aizdevējus, apdrošināšanas sabiedrības un pensiju fondus. Rezidentu darījumu partneru sektora "Finanšu sabiedrības" saraksts pieejams CSP mājaslapā (sk. 5.punktu).

6.7. **„Mājsaimniecības”** ietver fiziskās personas vai fizisko personu grupas, kuru pamatfunkcija ir patēriņš vai kuras ražo preces vai sniedz nefinanšu un finanšu pakalpojumus vienīgi pašu patēriņam. Sektorā "Mājsaimniecības" rezidentu darījumu partneri klasificē tikai gadījumos, kad rezidenta darījuma partneris nav atrodams sarakstā CSP mājaslapā (skat. 5. punktu) un ja darījuma partneris ražo preces vai sniedz nefinanšu pakalpojumus pašu vajadzībām. Latvijas Republikā par mājsaimniecībām uzskatāmi arī individuālie komersanti, kuri nav reģistrējuši savu darbību Latvijas Republikas Uzņēmumu reģistra komercreģistrā.

**2. Kopējie principi veidlapas aiļu un rindu aizpildīšanai**

7. Veidlapā lietotie termini:

1. 1. ailē **„Atlikums pārskata perioda sākumā”** – norāda katras pozīcijas atlikumu pārskata perioda sākumā, t.i., atlikumu iepriekšējā pārskata perioda beigās.
2. 2. ailē **„Pārmaiņas darījumu rezultātā (+ vai -)”** – norāda pārskata perioda laikā atbilstošās pozīcijas aktīvu vai saistību palielinājumu vai samazinājumu finanšu darījumu rezultātā.
3. 3. ailē **„Valūtas kursa svārstības, cenas pārmaiņas (pārvērtēšana) (+ vai -)”** – ar pozitīvu zīmi norāda finanšu darījuma pamatsummas palielinājumu un ar negatīvu zīmi norāda finanšu darījuma pamatsummas samazinājumu valūtas kursa svārstību vai cenas izmaiņas (pārvērtēšanas) rezultātā.

7.4. 4. ailē **„Ci­tas pārmaiņas (+ vai -)”** – ar pozitīvu zīmi norāda citu iemeslu (piemēram, finanšu instrumentu savstarpējā pārklasifikācijas, kļūdu vai katastrofālu zaudējumu radītās pārmaiņas) izraisītu finanšu darījuma pamatsummas palielinājumu un ar negatīvu zīmi norāda finanšu darījuma pamatsummas samazinājumu.

* 1. 5. ailē **„Atlikums pārskata perioda beigās”** (1. līdz 4.ailes saldo) – norāda katras pozīcijas atlikumu pārskata perioda beigās.

**2.1. Finanšu aktīvi sadalījumā pa darījuma partneriem**

8. 1000. rindā **„Nauda kasē”** norāda sabiedrības skaidrās naudas līdzekļus kasē.

Informācija šajā rindā ir bilances aktīva:

 - iedaļas „Apgrozāmie līdzekļi”

 - grupas „Nauda” sastāvdaļa.

9. 2000. rindā **„Norēķinu konti”** norāda sabiedrības bankas kontos esošās bezskaidrās naudas līdzekļus, kā arī pieprasījuma noguldījumus. Informācija šajā rindā ir bilances aktīva:

- iedaļas „Apgrozāmie līdzekļi”

 - grupas „Nauda” sastāvdaļa.

10. 3000. rindā **„Termiņnoguldījumi”** ietver termiņnoguldījumus, krājnoguldījumus, noguldījumus atbilstoši uzkrājumu shēmai vai līgumam, īstermiņa pārdošanas ar atpirkšanu līgumus (repo), kas ir kredītiestāžu un centrālās bankas saistības.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Nauda” sastāvdaļa;

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa.

11. 4000. rindā **„Īstermiņa parāda vērtspapīri”** (pēc sākotnēja termiņa) ietver parāda vērtspapīrus, tai skaitā ar fiksētu ienākumu, kuru termiņš iegādes brīdī ir līdz vienam gadam (ieskaitot), piemēram, vekseļus, valsts parādzīmes.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

12. 5000. rindā **„Ilgtermiņa parāda vērtspapīri”** (pēc sākotnēja termiņa) ietver parāda vērtspapīrus, kuru termiņš iegādes brīdī ir vairāk par vienu gadu, piemēram, obligācijas, valsts parādzīmes, hipotekārās ķīlu zīmes.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”:

- posteņa „Pārējie vērtspapīri un līdzdalība kapitālos” sastāvdaļa.

13. 6000. rindā **„Atvasinātie finanšu instrumenti”** uzrāda finanšu aktīvus, kas rodas, atvasinātos finanšu instrumentus novērtējot to patiesajā vērtībā, t.i., katra atsevišķā atvasinātā finanšu instrumenta pozitīvā vērtība.

Atvasinātie finanšu instrumenti ir iespēju līgumi, nākotnes līgumi, mijmaiņas līgumi, nākotnes procentu likmju līgumi, opcijas vai jebkuras valūtu nākotnes, mijmaiņas un/vai procentu mijmaiņas darījumu kombinācijas, kas ir saistītas ar valūtām, ārvalstu valūtu maiņu un/vai procentu likmēm. Neietver darba ņēmēju iespēju līgumus.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Atvasinātie finanšu instrumenti”,

- posteņa „Pārējie vērtspapīri un līdzdalība kapitālos” sastāvdaļas;

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa.

14. **Aizdevumi** (īstermiņa, ilgtermiņa attiecas uz 7000. un 8000. rindu) ietver:

- īstermiņa pārdošanas ar atpirkšanu (repo) līgumus un ilgtermiņa pārdošanas ar atpirkšanu līgumus;

* aizdevumus, kas rodas sakarā ar nemonetārā zelta mijmaiņas līgumiem (īslaicīgie);
* finanšu nomu un pirkšanas uz nomaksu līgumus;
* aizdevumus tirdzniecības kredītu finansēšanai;
* hipotēku aizdevumus;
* patēriņa kredītus;
* pagarināmos kredītus;
* aizdevumus ar pakāpenisku nomaksu;
* aizdevumus, kas piešķirti kā garantija zināmu saistību izpildei.

15. 7000. rindā **„Īstermiņa aizdevumi”** (pēc sākotnēja termiņa) uzrāda saistības, kuru sākotnējais termiņš ir viens gads vai mazāk.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Īstermiņa aizdevumi akcionāriem vai dalībniekiem un vadībai”,

- posteņa „Citi debitori” sastāvdaļas.

16. 8000. rindā **„Ilgtermiņa aizdevumi”** (pēc sākotnēja termiņa) uzrāda saistības, kuru sākotnējais termiņš ir ilgāks par vienu gadu.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Aizdevumi radniecīgajām sabiedrībām”,

- posteņa „Aizdevumi asociētajām sabiedrībām”,

- posteņa „Pārējie aizdevumi un citi ilgtermiņa debitori”,

- posteņa „Aizdevumi akcionāriem vai dalībniekiem un vadībai” sastāvdaļas;

- iedaļas „Apgrozāmie līdzekļi”

- grupas „Debitori”

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Īstermiņa aizdevumi akcionāriem vai dalībniekiem un vadībai”

- posteņa “Citi debitori” sastāvdaļas.

17. 9000. rindā **„Akcijas un cita līdzdalība sabiedrības kapitālā”** iekļauj ieguldījumus kapitālos, tai skaitā akciju un daļu ieguldījumus sabiedrības kapitālā. Šajā grupā norāda ieguldījumus pamatkapitālā, līdzdalības radniecīgās un asociēto sabiedrību kapitālos, ieguldījumus biržās kotētu un biržās nekotētu sabiedrības kapitālos.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņu „Līdzdalība radniecīgās sabiedrības kapitālā”,

- posteņu „Līdzdalība asociēto sabiedrību kapitālā”,

- posteņu „Pārējie vērtspapīri un ieguldījumi” sastāvdaļas;

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņu „Līdzdalība radniecīgās sabiedrības kapitālā”,

- posteņu „Pārējie vērtspapīri un līdzdalība kapitālos” sastāvdaļas.

18. 10000. rindā **„Pašu akcijas un daļas un neiemaksātās daļas sabiedrību kapitālā”** ietver ieguldījumus un neiemaksātas summas kapitālsabiedrību pamatkapitālā un sabiedrības kapitālā.

Informācija šajā rindā atbilst bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- postenim „Pašu akcijas un daļas”;

- iedaļas „Apgrozāmie līdzekļi”:

- grupas „Īstermiņa finanšu ieguldījumi”

- postenim „Pašu akcijas un daļas”,

- grupas „Debitori”

- postenim „Neiemaksātās daļas sabiedrības kapitālā”.

19. 10500. rindā **„Ieguldījumu fondu ieguldījumu apliecības”** norāda komersanta ieguldījumus, kuri ir ieguldīti fondu ieguldījumu apliecībās, kas nav naudas tirgus fonda ieguldījumu apliecības. Ieguldījumu apliecība ir pārvedams vērtspapīrs, kas apliecina fonda ieguldītāja līdzdalību ieguldījumu fondā un no šīs līdzdalības izrietošās tiesības.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

 - iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

20. 10750. rindā **„Naudas tirgus fonda ieguldījumu apliecības”** norāda komersanta ieguldījumus, kuri ieguldīti naudas tirgus fondu ieguldījumu apliecībās. Naudas tirgus fonda mantu iegulda tādos parāda vērtspapīros kā valsts, pašvaldību un centrālo banku emitētās vai garantētās parādzīmes un obligācijas, kā arī finanšu institūciju un citu uzņēmumu emitētās parādzīmēs un obligācijās, kā arī naudas tirgus instrumentos un noguldījumos kredītiestādēs.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Ilgtermiņa finanšu ieguldījumi”

- posteņa „Pārējie vērtspapīri un ieguldījumi” sastāvdaļa;

- iedaļas „Apgrozāmie līdzekļi”

- grupas „Īstermiņa finanšu ieguldījumi”

- posteņa „Pārējie vērtspapīri un līdzdalība kapitālos” sastāvdaļa.

21. 11000. rindā **„Tirdzniecības kredīti (pircēju un pasūtītāju parādi) un avansi”** ietver tirdzniecības kredītus, ko akceptējušas sabiedrības, kas izsniedz kredītus pret norēķinu dokumentiem, izņemot gadījumus, kad tos uzskata par aizdevumiem; laika gaitā uzkrājošos renti par ēkām; nokavētus maksājumus par precēm un pakalpojumiem, ja tie nesaistās ar aizdevumiem; finanšu prasības, kas attiecas uz preču un pakalpojumu piegādi, ja maksājums nav noticis.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Pamatlīdzekļi”

- postenis „Avansa maksājumi par pamatlīdzekļiem”,

- grupas „Nemateriālie ieguldījumi”

- postenis „Avansa maksājumi par nemateriāliem līdzekļiem”;

- iedaļas „Apgrozāmie līdzekļi”

- grupas „Krājumi”

- postenis „Avansa maksājumi par precēm”,

- grupas „Debitori”

- posteņa „Pircēju un pasūtītāju parādi”,

- posteņa „Radniecīgo sabiedrību parādi”,

- posteņa „Asociēto sabiedrību parādi”,

- posteņa „Citi debitori” sastāvdaļas.

22. 12000. rindā **„Nemateriālie ieguldījumi”** (bez avansa maksājumiem) ietver nemateriālos ieguldījumus, ja tie paredzēti funkciju nodrošināšanai, pakalpojumu sniegšanai vai iznomāšanai, un krājumus, kas paredzēti darbības nodrošināšanai vai atsavināšanai.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”

- grupas „Nemateriālie ieguldījumi”

- postenis „Attīstības izmaksas”;

- postenis „Koncesijas, patenti, licences, preču zīmes u.tml. tiesības”;

- postenis „Citi nemateriālie ieguldījumi”;

- postenis „Nemateriālā vērtība”.

23. 13000. rindā **„Pamatlīdzekļi (pamatlīdzekļi, ieguldījuma īpašumi un bioloģiskie aktīvi)”** (bez avansa maksājumiem) ilgtermiņa ieguldījumu materiālā daļa, kuru izmanto pakalpojumu sniegšanai, administratīvos nolūkos vai iznomā un paredz lietot ilgāk par vienu gadu, piemēram, zemesgabalus, ēkas, transportlīdzekļus, iekārtas u.tml. aktīvus.

Informācija šajā rindā ir bilances aktīva:

- iedaļas „Ilgtermiņa ieguldījumi”

- grupas „Pamatlīdzekļi (pamatlīdzekļi, ieguldījuma īpašumi un bioloģiskie aktīvi”

- posteņa „Nekustamie īpašumi”:

- apakšpostenis „Zemes gabali, ēkas un inženierbūves”,

- apakšpostenis „Ieguldījuma īpašumi”;

- posteņa „Dzīvnieki un augi”:

- apakšpostenis „Darba vai produktīvie dzīvnieki un ilggadīgie stādījumi”,

- apakšpostenis “Bioloģiskie aktīvi”;

- postenis „Ilgtermiņa ieguldījumi nomātajos pamatlīdzekļos”;

- postenis „Ilgtermiņa ieguldījumi publiskā partnera pamatlīdzekļos”;

- postenis „Tehnoloģiskās iekārtas un ierīces”;

- postenis „Pārējie pamatlīdzekļi un inventārs”;

- postenis „Pamatlīdzekļu izveidošana un nepabeigto celtniecības objektu izmaksas”.

24. 14000. rindā **„Krājumi”** (bez avansa maksājumiem) ir materiālās vērtības, kas atrodas dažādās pārdošanas, transportēšanas un ražošanas stadijās, kas nepieciešamas, lai varētu pastāvēt nepārtraukts ražošanas process.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Krājumi”

- postenis „Izejvielas, pamatmateriāli un palīgmateriāli”;

- postenis „Nepabeigtie ražojumi un pasūtījumi”;

- postenis „Gatavie ražojumi un preces pārdošanai”;

- posteņa „Dzīvnieki un viengadīgie stādījumi”:

- apakšpostenis “Dzīvnieki un viengadīgie stādījumi”,

- apakšpostenis “Bioloģiskie aktīvi”;

-postenis “Pārdošanai turēti ilgtermiņa ieguldījumi”.

25. 15000. rindā **„Uzkrātie ieņēmumi”** informācija atbilst bilances aktīva

- iedaļas „Apgrozāmie līdzekļi”

- grupas „Debitori”

- postenim „Uzkrātie ieņēmumi”.

Neuzrāda pārskata periodā un iepriekšējos pārskata periodos uzkrātos, bet vēl nesaņemtos ienākumus par piekritušajām apdrošināšanas atlīdzību prasībām.

26. 16000. rindā **„Nākamo periodu izmaksas”** informācija atbilst bilances aktīva

- iedaļas „Apgrozāmie līdzekļi”

- grupas „Debitori”

- postenim „Nākamo periodu izmaksas”.

Neuzrāda apdrošināšanas prēmiju izdevumus, kas veikti pārskata periodā, bet attiecas uz nākamajiem periodiem.

27. 20000. rindā **„Atliktā nodokļa aktīvi”** uzrāda uzņēmumu ienākuma nodokļa summas, kuras atgūstamas nākamajos pārskata gados un attiecas uz atskaitāmām pagaidu starpībām.

Informācija šajā rindā ir bilances aktīva daļas:

- iedaļas „Ilgtermiņa ieguldījumi”:

- grupas „Ilgtermiņa finanšu ieguldījumi”:

- postenis “Atliktā nodokļa aktīvi”.

28. 20500. rinda **„Darba ņēmēju iespēju līgumi”** ir noteiktā datumā noslēgta vienošanās, saskaņā ar kuru darbiniekam ir tiesības pirkt noteiktu skaitu akciju no darba devēja akcijām par noteiktu cenu noteiktā laikā vai kādā laika posmā, kas ir tieši pēc nodošanas datuma.

Uzrāda finanšu aktīvus, kas rodas, novērtējot darba ņēmēju iespēju līgumus to patiesajā vērtībā, t.i., katra darba ņēmēju iespēju līguma pozitīvo vērtību.

29. 20750. rinda **„Apdrošināšanas polišu nenopelnīto prēmiju un piekritušo atlīdzību prasības”** ir apdrošināšanas prēmiju izdevumi, kas veikti pārskata periodā, bet attiecas uz nākamajiem periodiem. Šajā pozīcijā uzrāda arī pārskata periodā un iepriekšējos pārskata periodos uzkrātos, bet vēl nesaņemtos ienākumus par piekritušajām apdrošināšanas atlīdzību prasībām.

30. 21000. rinda **„Citi iepriekš neuzskaitīti debitori”** sastāv no visiem citu debitoru parādiem, kas ir finanšu prasības.

Informācija šajā rindā ir bilances aktīva:

- iedaļas „Apgrozāmie līdzekļi”

- grupas „Debitori”

- posteņa „Citi debitori” sastāvdaļa.

31. 30000. rinda **„BILANCE”** ietver visu veidlapā minēto finanšu un nefinanšu aktīvu kopsummu.

**2.2. Finanšu pasīvi sadalījumā pa darījuma partneriem**

32. 41000. rindā **„Pašu kapitāls”** iekļauj līdzekļus, kurus uzņēmuma dalībnieki uz neierobežotu laiku bez atlīdzības nodod uzņēmuma rīcībā, kā arī uzņēmuma darbības rezultātā iegūtais līdzekļu pieaugums (peļņa) un rezerves.

Pašu kapitāls ir līdzekļu finansēšanas avots, kurš veidojas no uzņēmuma pamatkapitāla un saimnieciskās darbības rezultātā gūtās peļņas.

Informācija šajā rindā ir bilances pasīva:

- iedaļas „Pašu kapitāls”:

- postenis „Akciju vai daļu kapitāls (pamatkapitāls)”;

- postenis „Akciju (daļu) emisijas uzcenojums”;

- postenis „Ilgtermiņa ieguldījumu pārvērtēšanas rezerve”;

- postenis „Finanšu instrumentu pārvērtēšanas rezerve”;

- posteņa „Rezerves”:

- apakšpostenis “Likumā noteiktās rezerves”,

- apakšpostenis “Rezerves pašu akcijām vai daļām”,

- apakšpostenis “Sabiedrības statūtos noteiktās rezerves”,

- apakšpostenis “Rezerves, kas novirzītas attīstībai”,

- apakšpostenis “Ārvalstu valūtu pārrēķināšanas rezerves”,

- apakšpostenis “Pārējās rezerves”;

- postenis „Iepriekšējo gadu nesadalītā peļņa vai nesegtie zaudējumi”;

- posteņa „Pārskata gada peļņa vai zaudējumi”.

33. 41500. rindā **„Akciju vai daļu kapitāls (pamatkapitāls)”** norāda akciju vai daļu kapitālu (pamatkapitālu).

Informācija šajā rindā atbilst bilances pasīva daļa:

- iedaļas „Pašu kapitāls”:

- grupai „Akciju vai daļu kapitāls (pamatkapitāls)”.

34. 42000. rindā **„Uzkrājumi”** norāda noteiktus izdevumus, kas attiecas uz iepriekšējā perioda darījumiem, bet kuru apmaksas apjoms vai laiks vēl nav precīzi zināmi. Piemēram, var uzkrāt līdzekļus nākotnē paredzamām uzņēmuma pensiju izmaksām un citiem sociālajiem pabalstiem saviem darbiniekiem.

Uzkrājumi ir uzkrātās izmaksas, kuras paredzētas noteikta veida zaudējumu, saistību vai izmaksu segšanai, bet to apjoms vai segšanas datums nav zināms.

Informācija šajā rindā ir bilances pasīva daļas:

- iedaļas „Uzkrājumi”:

- postenis „Uzkrājumi pensijām un tamlīdzīgām saistībām”;

- postenis „Uzkrājumi paredzamajiem nodokļiem”;

- postenis „Citi uzkrājumi”.

35. 43000. rindā **„Emitētie īstermiņa parāda vērtspapīri”** (pēc sākotnēja termiņa uzskaites vērtībā) ietver emitētu parāda vērtspapīru saistības ar termiņu līdz vienam gadam (ieskaitot), piemēram, vekseļus, komerciālos vērtspapīrus.

Informācija ir bilances pasīva:

- iedaļas „Kreditori”

- grupas „Īstermiņa kreditori”

- postenis „Maksājamie vekseļi”.

36. 44000. rindā **„Emitētie ilgtermiņa parāda vērtspapīri”** (pēc sākotnēja termiņa) ietver emitētu parāda vērtspapīru saistības ar termiņu vairāk par vienu gadu, piemēram, obligācijas, hipotekārās ķīlu zīmes, parādzīmes.

Informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Maksājamie vekseļi” .

37. 45000. rindā **„Atvasinātie finanšu instrumenti”** jāuzrāda finanšu saistības, kas rodas, atvasinātos finanšu instrumentus novērtējot to patiesajā vērtībā, t.i., katra atsevišķā atvasinātā finanšu instrumenta negatīvā vērtība.

Atvasinātie finanšu instrumenti ir iespēju līgumi, nākotnes līgumi, mijmaiņas līgumi, nākotnes procentu likmju līgumi, opcijas vai jebkuras valūtu nākotnes, mijmaiņas un/vai procentu mijmaiņas darījumu kombinācijas, kas ir saistītas ar valūtām, ārvalstu valūtu maiņu un/vai procentu likmēm. Neietver darba ņēmēju iespēju līgumus.

Informācija ir bilances pasīva:

- iedaļas „Kreditori”

- grupas „Īstermiņa kreditori”

- postenis „Atvasinātie finanšu instrumenti”.

38. **Aizņēmumos** (īstermiņa, ilgtermiņa attiecas uz 46000. un 47000. rindu) ietver:

* īstermiņa pārdošanas ar atpirkšanu (repo) līgumus un ilgtermiņa pārdošanas ar atpirkšanu līgumus;
* aizņēmumus, kas rodas sakarā ar nemonetārā zelta mijmaiņas līgumiem (īslaicīgie);
* finanšu nomu un pirkšanas uz nomaksu līgumus;
* aizņēmumus tirdzniecības kredītu finansēšanai;
* hipotēku aizņēmumus;
* patēriņa kredītus;
* pagarināmos kredītus;
* aizņēmumus ar pakāpenisku nomaksu;
* aizņēmumus, kas piešķirti kā garantija zināmu saistību izpildei.

39. 46000. rindā **„Īstermiņa aizņēmumi”** (pēc sākotnēja termiņa) norāda komersanta aizņēmumus, kuru aizņemšanas sākotnējais termiņš ir līdz vienam gadam (ieskaitot).

Informācija ir bilances pasīva:

- iedaļas „Kreditori”

- grupas „Īstermiņa kreditori”

- posteņa „Aizņēmumi pret obligācijām”,

- posteņa „Akcijās pārvēršamie aizņēmumi”,

- posteņa „Aizņēmumi no kredītiestādēm”,

- posteņa „Citi aizņēmumi”,

- posteņa „Parādi radniecīgajām sabiedrībām”,

- posteņa „Parādi asociētajām sabiedrībām” sastāvdaļas.

40. 47000. rindā **„Ilgtermiņa aizņēmumi”** (pēc sākotnēja termiņa) norāda komersanta aizņēmumus, kuru aizņemšanas sākotnējais termiņš ir noteikts ilgāk par vienu gadu.

Par aizņēmumiem ir uzskatāmi arī kredītlīniju ietvaros saņemtie līdzekļi un finanšu līzings.

Informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- posteņa „Aizņēmumi pret obligācijām”,

- posteņa „Akcijās pārvēršamie aizņēmumi”,

- posteņa „Aizņēmumi no kredītiestādēm”,

- posteņa „Citi aizņēmumi”,

- posteņa „Parādi radniecīgajām sabiedrībām”,

- posteņa „Parādi asociētajām sabiedrībām” sastāvdaļas.

41. 48000. rindā **„Tirdzniecības kredīti (parādi piegādātājiem un darbuzņēmējiem) un avansi”** ietver tirdzniecības kredītus, ko akceptējušas sabiedrības, kas izsniedz kredītus pret norēķinu dokumentiem, izņemot gadījumus, kad tos uzskata par aizdevumiem; laika gaitā uzkrājošos renti par ēkām; nokavētus maksājumus par precēm un pakalpojumiem, ja tie nesaistās ar aizdevumiem; finanšu prasības, kas attiecas uz preču un pakalpojumu piegādi, ja maksājums nav noticis.

Informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „No pircējiem saņemtie avansi”,

- postenis „Parādi piegādātājiem un darbuzņēmējiem”,

- posteņa „Parādi radniecīgajām sabiedrībām”,

- posteņa „Parādi asociētajām sabiedrībām” sastāvdaļas.

42. 49000. rindas **„Neizmaksātās dividendes”** informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Neizmaksātās dividendes”.

43. 51000. rindas **„Nākamo periodu ieņēmumi”** informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Nākamo periodu ieņēmumi”.

44. 52000. rindas **„Uzkrātās saistības”** informācija atbilst bilances pasīva:

- iedaļas „Kreditori”

- grupas „Īstermiņa kreditori”

- postenim „Uzkrātās saistības”.

45. 53000. rindas **„Nodokļi un valsts sociālās apdrošināšanas obligātās iemaksas”** informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- postenis „Nodokļi un valsts sociālās apdrošināšanas obligātās iemaksas”.

46. 54000. rindas **„Atliktā nodokļa saistības”** norāda uzņēmumu ienākuma nodokļa summas, kuras maksājamas nākamajos pārskata gados un attiecas uz tām pagaidu starpībām, kuras apliekamas ar šo nodokli.

Informācija šajā rindā ir bilances pasīva daļas:

- iedaļas „Kreditori”:

- grupas „Ilgtermiņa kreditori”:

- postenis „Atliktā nodokļa saistības”.

47.54500. rindas **„Darba ņēmēju iespēju līgumi”** ir noteiktā datumā noslēgta vienošanās, saskaņā ar kuru darbiniekam ir tiesības pirkt noteiktu skaitu akciju no darba devēja akcijām par noteiktu cenu noteiktā laikā vai kādā laika posmā, kas ir tieši pēc nodošanas datuma. Uzrāda finanšu saistības, kas rodas, novērtējot darba ņēmēju iespēju līgumus to patiesajā vērtībā, t.i., katra darba ņēmēju iespēju līguma negatīvo vērtību.

48. 55000. rinda **„Citi iepriekš neuzskaitīti kreditori”** sastāv no visiem citu kreditoru parādiem.

Informācija ir bilances pasīva:

- iedaļas „Kreditori”

- grupas „Ilgtermiņa kreditori” un „Īstermiņa kreditori”

- posteņa „Pārējie kreditori” sastāvdaļas.

49. 60000. rinda **„BILANCE”** ietver visu veidlapā minēto finanšu pasīvu kopsummu.

**2.3. Pārējie rādītāji**

50. 3.sadaļas 70001. un 70002.rindas - Pārskata ceturksnī saņemtais valsts vai pašvaldību budžeta finansējums, kas ir atzīts peļņas un zaudējumu aprēķinā (t.sk nolietojums). Ja tiek īstenots Eiropas Savienības fondu projekts, jānorāda tikai valsts/pašvaldību līdzfinansējumu daļa, neiekļaujot Eiropas Savienības budžeta līdzfinansējumu.

51. 3.sadaļas 70003. un 70004.rindas – Pārskata ceturksnī saņemtais valsts vai pašvaldību budžeta finansējums, izņemot finansējumu, kura mērķis ir ieguldījums pamatkapitālā un/vai aizdevums. Ja tiek īstenots Eiropas Savienības fondu projekts, jānorāda tikai valsts/pašvaldību līdzfinansējumu daļa, neiekļaujot Eiropas Savienības budžeta līdzfinansējumu.

52. 4. sadaļa **„Operatīvā noma”** tiek aizpildīta, ja respondentam ir operatīvās nomas objekts un ja šī objekta uzskaite tiek veikta saskaņā ar 16.Starptautisko finanšu pārskatu standartu “Noma”.

53. 5. sadaļas **“Ārpusbilance”** 90000. rinda **„Standarta līgumu ietvaros izsniegtie galvojumi (garantijas)”** ir garantijas, kuras tiek emitētas lielā skaitā, parasti par salīdzinoši mazām summām, saskaņā ar identiskiem noteikumiem (piemēram, eksporta kredītu garantijas, studiju kredītu garantijas). Standarta garantijas raksturo darījumi, kuri bieži atkārtojas un kuriem ir vienādas pazīmes un risku kopums, garantijas devēji var aplēst vidējos zaudējumus.

**3. Termiņu kategorijas**

1. Termiņu grupā „īstermiņa” uzrāda aizdevumu, aizņēmumu un parāda vērtspapīrus, kuru sākotnējais termiņš, brīdinājuma termiņš par izņemšanu vai emisijas brīdī noteiktais dzēšanas termiņš ir līdz vienam gadam (ieskaitot).
2. Termiņu grupā „ilgtermiņa” uzrāda aizdevumu, aizņēmumu un parāda vērtspapīrus, kuru sākotnējais termiņš, brīdinājuma termiņš par izņemšanu vai emisijas brīdī noteiktais dzēšanas termiņš ir ilgāks par vienu gadu.
3. Par „sākotnējo termiņu” uzskata termiņu darījuma noslēgšanas brīdī.

*Valsts finanšu daļa*

 *Uzņēmumu strukturālās un finanšu statistikas daļa.*